wickkiey/tamil-wikipedia-chunked huggingface dataset:
# எழுத்து (இதழ்)

## பெயர்

ஆங்கிலத்தில் 'ரைட்டிங்', 'நியூ ரைட்டிங்' என்றெல்லாம் பத்திரிகைகளுக்குப் பெயர் இருக்கிற போது, தமிழில் 'எழுத்து' என்று பெயர் வைத்தால் என்ன என்ற வாத்ததை சி. சு. செல்லப்பா வைத்தார். *‘எழுத்து' என்ற வார்த்தைக்கு அகராதி ரீதியாக அக்கரம், இலக்கணம், கல்வி, கையெழுத்து, ஆதாரச் சீட்டு, ஓவியம் என்றெல்லாம் விளக்கம் இருந்தாலும் இலக்கியப் படைப்பு என்ற அர்த்தத்தில்தான் பெயர் தாங்கி வருகிறது இந்த ஏடு* என்று அவர் அறிவித்தார்.  
<blockquote>'மக்களுக்குப் பிடிக்கிறதை நாங்கள் கொடுக்கிறோம் என்ற குரல் இலக்கிய உலகத்திலும் அரித்துக் கொண்டிருக்கிற ஒரு சூழ்நிலையில், பழக்க முறையாகி விட்ட ரீதியிலேயே கருத்துக்களையும் அலுக்கும்படியாக, ஒரே விதமாக கொடுக்கும் ஒரு மனப்பாங்கு பரவியுள்ள நிலையில், மக்களுக்கு இன்னின்னவைகளைக் கொடுத்து, படிக்கச் செய்யவேண்டும், புதுப்புது விதமாக நோக்கும் பார்வையும் கொண்டு, வெளியிட்டுச் சொல்ல வேண்டும் என்ற ஒரு நினைப்பு ஒரு மொழி இலக்கியத்துக்கு அவசியமானது. அந்த நினைப்புடன் எழுத்து ஏடுகள் பரவும்'</blockquote>
என்று கூறிப் பத்திரிகையின் நோக்கங்கள் விரிவாகவே முதல் இதழில் எடுத்துச் சொல்லப்பட்டன. ‘எழுத்து இரண்டு நிபந்தனைகளுடன் வெளி வந்தது. 2000 படிகளுக்கு மேல் அச்சாகாது. நேரில் சந்தாதாரராகச் சேர்பவர்களுக்குத்தான் கிடைக்கும் என்று வித்தியாசமான அறிவிப்புகள் வெளியானது.
# எழுத்து (இதழ்)

## படைப்புகள்

இந்த இதழானது தொடக்கம் முதலே, விமர்சனக் கட்டுரைகளுடன், சிறுகதைகளையும் புதுக் கவிதைகளையும் வெளியிடுவதில் ஆர்வம் காட்டியது.  
சி. சு. செல்லப்பா இன்றைய தமிழ் இலக்கிய விமர்சன தோரணை என்ற ஆழ்ந்த கருத்துகள் கொண்ட விரிவான கட்டுரை ஒன்று எழுதியுள்ளார். விமர்சனத்தில் சோதனை என்ற டி. எஸ். இலியட் கட்டுரையை மொழிபெயர்த்துத் தந்தார். அவற்றோடு, கமலாம்பாள் சரித்திரம் பற்றிய நீண்ட விமர்சனக் கட்டுரையையும், ராமாம்ருதம் கலைத்திறன்', 'மௌனியின் மனக் கோலம ஆகிய கட்டுரைத் தொடர்களையும் எழுதினார். இவை எல்லாம் சிறந்த இலக்கிய விமர்சனக் கட்டுரைகளாகும். பாரதியின் 'அக்னிக் குஞ்சு' கவிதைக்கு விரிவான விளக்கக் கட்டுரை எழுதினார் அவர். தமிழ்ச் சிறுகதை குறித்துப் பல கட்டுரைகள் வெளியிட்டார்.  
முதல் இதழிலிருந்தே க. நா. சுப்ரமண்யம் 'நல்ல தமிழ்ச் சிறுகதைகள்' என்று கட்டுரைகள் எழுதினார் இலக்கியத்தில் விஷயமும் உருவமும் பற்றிச் சிந்தனை வளர்த்தார், பாரதிக்குப் பின் என்ற தலைப்பில், வையாபுரிப் பிள்ளை, டாக்டர் சாமிநாதய்யர், மறைமலை அடிகள், திரு. வி. க. பற்றி க. நா. சு. எழுதியிருக்கிறார். வாழ்க்கை பற்றிய தத்துவ சிந்தனைகளைத் தொகுத்து க. சிதம்பர சுப்ரமண்யன் 'விண்ணும் மண்ணும்' என்ற தலைப்புடன் தொடர் கட்டுரை எழுதியுள்ளார். சி. கனகசபாபதி, பிச்சமூர்த்தி கவிதைகள் பற்றியும், புதுக்கவிதை சம்பந்தமாகவும், சங்க இலக்கியம் குறித்தும் ஆழ்ந்த கருத்துகள் கொண்ட கட்டுரைகளை மிகுதியாக எழுதியிருக்கிறார்.  
வெ. சாமிநாதன், தருமுசிவராமு ஆகியோரின் தீவிர சிந்தனைகளையும் எழுத்து அதிகம் பிரசுரித்துள்ளது. ந. முத்துசாமியின் சிறுகதைகளை வெளியிட்டது. மற்றும் பல திறமையாளர்களை அறிமுகம் செய்திருக்கிறது.  
‘ஜீவனாம்சம்' என்கிற சோதனை ரீதியான புதினத்தைச் செல்லப்பா எழுத்தில் தொடர்ந்து எழுதினார். அருமையான சிறுகதைகளும் எழுதியுள்ளார். மொழிபெயர்ப்பிலும் அவர் சோதனைகள் நடத்தினார். அதன்படி, ஹென்றி ஜேம்ஸ் எழுதிய 'புரூக்ஸ்மித்', ஆன்டன் செகாவின் 'கூஸ்பர்ரிஸ்', ஃப்ராங்க் ஓ கானரின் 'ஞானஸ்நானம்', வில்லியம் ஃபாக்னரின் 'கிரீர்ஸன்', ஜேம்ஸ் ஜாய்ஸின் 'எவலின்' போன்ற சிறந்த சிறுகதைகளை செல்லப்பா மொழிபெயர்த்தார். இவையும் மற்றும் சில கதைகளும் 'சொல்லுக்கு சொல் மொழி பெயர்ப்பு' ஆக, மூல ஆசிரியனது உரைநடைப் போக்கிலேயே தமிழுக்கும் உரைநடையை இயைவிக்கும் ஒரு தோரணையில் அமைந்திருந்தன. அந்த மொழிபெயர்ப்பு நடை வாசகர்களைச் சிரமப்படுத்துகிற தமிழாக இருந்தபோதிலும், செல்லப்பா தன் சோதனையையும் கருத்தையும் மாற்றிக் கொள்ளவில்லை.  
தமிழ் இலக்கிய வளர்ச்சியில் சாதனை புரிந்தவர்களை கௌரவிக்கும் முறையில் அது சிறப்பு மலர்கள் வெளியிட்டிருக்கிறது. எழுத்து 5-ஆவது ஏடு கு.ப. ரா. நினைவு மலர் என்றும், 7-ஆவது ஏடு புதுமைப்பித்தன் நினைவு மலர் எனவும் உருவாயின. பிறகு, பிச்சமூர்த்தி மணிவிழா சிறப்பு ஏடு என்றும் 'பி. எஸ். ராமையா மலர்’ என்றும் வெளிவந்தன. எழுத்து 117-வது ஏடு 'சங்கு சுப்ரமண்யத்தின் நினைவு ஏடு' ஆகப் பிரசுரிக்கப்பட்டது.  
புதுக்கவிதை வளர்ச்சிக்கு எழுத்து இதழ் துணைபுரிந்தது. இவ்விதழில் ந. பிச்சமூர்த்தி, க. நா. சுப்ரமண்யம், தி. சோ. வேணுகோபாலன், டி. கே. துரைசுவாமி, பசுவய்யா, எஸ். வைத்தீஸ்வரன், தருமு சிவராமு, சி. மணி போன்றோர் புதுக்கவிதைகள் எழுதிப் பங்களித்தனர். 1962ஆம் ஆண்டு 24 கவிஞர்களின் 63 கவிதைகளைத் தொகுத்து, புதுக்குரல்கள் என்னும் தொகுப்பை சி. சு. செல்லப்பா வெளியிட்டார்.
# எழுத்து (இதழ்)

## நிறுத்தம்

காலம் செல்லச் செல்ல 'எழுத்து' சோர்வுற்று வந்தது. 9¼ ஆண்டுகளுக்குப் பிறகு பத்தாம் ஆண்டின் முதல் ஏடு (1968, ஏடு 112 ) காலாண்டு ஏடு ஆக மாற்றப்பட்டது. அப்படியும் இது வெற்றிகரமாக வளர இயலவில்லை. பெரும் தொகை இழப்புதான் எழுத்து ஆசிரியர் கண்ட பலன். இதனால் பன்னிரண்டாம் ஆண்டில், 119 வது ஏட்டுடன் (1970 சனவரி-மார்ச்) ‘எழுத்து' நின்று விட்டது.
# நச்சுப் பாம்பு

**நச்சுப் பாம்புகள்** என்பவை பாம்பின் ஒரு வகையாகும். இவை நச்சினை உற்பத்தி செய்யும் திறன் கொண்டவை. இது தனது நச்சுப்பற்களால் இரைவிலங்கினுள் நச்சினை செலுத்தி அதன் நகர்வை தடைசெய்து கொன்று இரையாக்கிக்கொள்கிறது. மேலும் எதிரி விலங்குகளிடமிருந்து தன்னை தற்காத்துக்கொள்ளவும் நச்சுப்பல்லினை பயன்படுத்துகிறது. பெரும்பாலான நச்சுப் பாம்புகள் எலப்பிடெ, வைபிரிடெ, அட்ராக்டாசுப்பிடெ குடும்ப வகையினதாகவும் சில நச்சுப்பாம்புகள் மட்டும் கொலுபிரிடெ குடும்பத்தைச் சார்ந்ததாகவும் உள்ளன. மனிதர்களுக்கு மரணத்தை ஏற்படுத்தக் கூடிய இவ்வகைப் பாம்புகளின் நச்சின் மரண வீரியக் குறியீடு எல்டி50.
# நச்சுப் பாம்பு

## பரிணாம வளர்ச்சி

நச்சுப் பாம்புகளின் பரிணாம வரலாறு இரண்டரை கோடி (25 மில்லியன்) ஆண்டுகளுக்கு முன்பிருந்து தொடங்குகிறது. பாம்பு நச்சு என்பது மாற்றமடைந்த உமிழ்நீராகும். இந்த நச்சு இரையைக் கொன்று அதன் இயக்கத்தை தடை செய்யவும் எதிரிகளிடமிருந்து தற்காத்து கொள்ளவும் உயர் சிறப்படைந்த உள்ளீடற்ற பல்லின் வழியே இலக்கு விலங்கின் தோல், தசைகளை துளைத்துக்கொண்டு இரத்த நாளத்திற்குள் பீச்சுகிறது.
# நச்சுப் பாம்பு

## வகைப்பாடு

நச்சுப் பாம்புகளுக்கென தனித்த அல்லது சிறப்பு வகைப்பாடு இல்லை. இவ்வினங்கள் பல குடும்பங்களிலும் பரவலாக காணப்படுகிறது.
இது பரிணாம வளர்ச்சியின் விளைவாகும்.  
| அட்ராக்டாசுப்பிடெ (atractaspidids) | பொந்துக் கட்டுவிரியன், மச்ச விரியன்,குத்துவாள் தலைப்பாம்பு |
| --- | --- |
| கொலுபிரிடெ (colubrids) | பெரும்பாலும் ஆபத்தில்லாதவை,ஆனால் இதில் ஐந்து இனங்கள் மனித இறப்பை ஏற்படுத்துகின்றன (*Dispholidus typus*) |
| எலப்பிடெ (elapids) | கடல்பாம்புகள், நாக பாம்பு வகைகளான ராஜநாகம் நல்ல பாம்பு மாம்பா எனப்படும் ஆப்பிரிக்க பாம்பு, பவளப்பாறை பாம்புகள் |
| வைப்பிரிடெ (viperids) | பெரும்பாலான கட்டுவிரியன் வகைகள், சங்கிலிக்கருப்பன் அல்லது கிலுகிலுப்பை பாம்பு (rattlesnake) |  
| **பாம்பு** | **காணும் பகுதி** | **தோல்கீழ் செலுத்துதல் கொல்லும் அளவு 50** | **இரத்தநாளம் வழியாக கொல்லும் அளவு 50** |  |  |
| --- | --- | --- | --- | --- | --- |
| 0.1% bovine serum albumin in Saline | in saline |  |  |  |  |
| உள்நாட்டு தைபன் | ஆத்திரேலியா | 0.01&nbsp;mg/kg | 0.025&nbsp;mg/kg | N/A |  |
| டுபோயிஸின் கடல் பாம்பு | பவளக் கடல், அராபுரா கடல், திமோர் கடல், தார் நதி மற்றும் இந்தியப் பெருங்கடல் | N/A | 0.044&nbsp;mg/kg | N/A |  |
| கிழக்கு பழுப்பு பாம்பு | ஆஸ்திரேலியா, பப்புவா நியூ கினியா, இந்தோனேசியா | 0.041&nbsp;mg/kg | 0.053&nbsp;mg/kg | 0.01&nbsp;mg/kg |  |
| மஞ்சள் வயிற்று கடல் பாம்பு | வெப்பமண்டல கடல் நீர் | N/A | 0.067&nbsp;mg/kg | N/A |  |
| பெரோனின் கடல் பாம்பு | சியாம் வளைகுடா, தைவான் ஜலசந்தி, பவள கடல் தீவுகள் மற்றும் பிற இடங்கள் | N/A | 0.079&nbsp;mg/kg | N/A |  |
| கரையோர தைபன் | ஆத்திரேலியா | 0.064&nbsp;mg/kg | 0.105&nbsp;mg/kg | 0.013&nbsp;mg/kg |  |
| பல-கட்டுப்பட்ட கிரெய்ட் | மெயின்லேண்ட் சீனா, தைவான், வியட்நாம், லாவோஸ், பர்மா | N/A | 0.108&nbsp;mg/kg | 0.061&nbsp;mg/kg |  |
| கருப்பு-கட்டுப்பட்ட கடல் கிரெய்ட் | மலாய் தீபகற்பம் மற்றும் புருனேயின் கிழக்கு கடற்கரை மற்றும் இந்தோனேசியாவின் ஹல்மஹெராவில் | N/A | 0.111&nbsp;mg/kg | N/A |  |
| கருப்பு புலி பாம்பு | ஆத்திரேலியா | 0.099&nbsp;mg/kg | 0.131&nbsp;mg/kg | N/A |  |
| மெயின்லேண்ட் டைகர் பாம்பு | ஆத்திரேலியா | 0.118&nbsp;mg/kg | 0.118&nbsp;mg/kg | 0.014&nbsp;mg/kg |  |
| மேற்கு ஆஸ்திரேலிய புலி பாம்பு | ஆத்திரேலியா | 0.124&nbsp;mg/kg | 0.194&nbsp;mg/kg | N/A |  |
| கடல் பாம்பு | வெப்பமண்டல இந்தோ-பசிபிக் | 0.164&nbsp;mg/kg | 0.1125&nbsp;mg/kg | N/A | } |
# உலக மலேரியா நாள்

**உலக மலேரியா நாள்** (*World Malaria Day*, **WMD**) ஆண்டுதோறும் ஏப்ரல் 25 ஆம் நாள் உலக அளவில் கொண்டாடப்பட்டு வருகிறது. ஆண்டுதோறும் மலேரியா நோயினால் சுமார் 7 லட்சம் பேர் இறக்கின்றனர். உலக அளவில் 3.3 பில்லியன் மக்கள் மலேரியாவால் பாதிப்படைகின்றனர். மலேரியா நோயைக் கண்டறிந்து கட்டுப்படுத்துவதற்கான விழிப்புணர்வை உலகம் முழுவதும் ஏற்படுத்த வேண்டும் என்கிற நோக்கில் உலக சுகாதார அமைப்பு 2007இல் ஏப்ரல் 25 ம் நாளை மலேரியா நாளாக அறிவித்தது.  
2012 ஆம் ஆண்டில் அண்ணளவாக 627,000 பேர் மலேரியாவ் நோயால் இறந்துள்ளனர், இவர்களில் பெரும்பாலானோர் ஆப்பிரிக்கக் கண்டத்தில் வாழும் குழந்தைகள் ஆவர்.
# காரைக்குடி சாம்பசிவ ஐயர்

**காரைக்குடி சாம்பசிவ ஐயர்** (*Karaikudi Sambasiva Iyer*, 1888 - 1958), ஓர் இந்திய பாரம்பரிய இசைக் கலைஞர் மற்றும் ஒரு வீணை இசைக்கலைஞர் ஆவார். 1888 ஆம் ஆண்டுக்கும் 1958 ஆம் ஆண்டுக்கும் இடைப்பட்ட காலத்தில் இவர் வாழ்ந்தார். 1952 ஆம் ஆண்டில் சங்கீத நாடக அகாதமி கூட்டாளர் விருதை வென்ற முதலாவது இசைக்கலைஞர் சாம்பசிவ ஐயர் ஆவார். இசை, நடனம், நாடகத்திற்கு இந்தியாவில் சங்கீத நாடக அகாதமியில் வழங்கப்படும் மிக உயரிய விருது இதுவாகும் .
# காரைக்குடி சாம்பசிவ ஐயர்

## பிறப்பு

புதுக்கோட்டை மாவட்டம் திருகோகர்ணம் என்னும் ஊரில் 1988 ஆம் ஆண்டு சாம்பசிவ ஐயர் பிறந்தார். வீணை வித்வான் சுப்பையா ஐயர் இவருடைய தந்தையார் ஆவார்.
# காரைக்குடி சாம்பசிவ ஐயர்

## இசைப்பயிற்சி

தன் தந்தை சுப்பையா ஐயரிடமும் அண்ணன் சுப்ரமணி ஐயரிடமும் வீணை இசையைக் கற்றார். குடும்பத்தின் உயர்ந்த வீணா பாரம்பரியத்தை தொடர்ந்து எடுத்துக் கொள்ள ஏழாவது தலைமுறையாக இந்த இருவரும் ஒன்று சேர்ந்தனர். சகோதரர்கள் இருவரும் இணைந்து "காரைக்குடி சகோதரர்களாக" 1934 ஆம் ஆண்டுவரை வீணை வாசித்தனர். சாம்பசிவ ஐயர் தன்னுடைய கடின உழைப்பால் அசுர சாதகர் என்று அறியப்படுகிறார். வீணையின் மீது அவருக்கு இருந்த தேர்ச்சியும் அவரது முன்னோர்களிடம் இருந்து பெற்ற இசையறிவும் ஐயருக்கு மிகவும் உதவின.
# காரைக்குடி சாம்பசிவ ஐயர்

## வாழ்க்கைப் பணி

ருக்மணிதேவி அவர்களால் நிறுவப்பட்ட சென்னை கலாசேத்திராவில் தங்கியிருந்த சாம்பசிவ ஐயர் அங்கு வீணை இசை கற்றுக்கொடுத்தார்.. இசை நடனம் மற்றும் நாடகத்திற்காக இந்தியாவில் வழங்கப்படும் சங்கீத நாடக அகாதமியின் மிக உயர்ந்த விருது 1952 இல் வீணை இசைக்காக சாம்பசிவ ஐயருக்கு வழங்கப்பட்டது . இதே ஆண்டில் கர்நாடக இசைக்காக வழங்கப்படும் மிக உயர்ந்த சங்கீத கலாநிதி விருதையும் மெட்ராசு மியூசிக் அகாதமி இவருக்கு வழங்கியது .  
1958 இல் சாம்பசிவ ஐயர் காலமானார்.  
அவரது புகழ்பெற்ற சீடர்களில் டாக்டர் காரைக்குடி எஸ். சுப்பிரமணியன், ராசேசுவரி பத்மநாதன் மற்றும் ரங்கநாயகி ராஜகோபாலன் ஆகியோர் இவருடைய புகழ்பெற்ற சீடர்களாவர் .
# சுக்மா தாக்குதல் 2017

இந்தியப் பொதுவுடமைக் கட்சியின் அங்கமான நக்சல்கள் 2017 ஏப்ரல் 24 அன்று இந்திய பாதுகாப்புப் படையினர் மீது தாக்குதல் நடத்தியதில் 26 இந்திய பாதுகாப்புப் படையினர் கொல்லப்பட்டனர். இதில் தமிழகத்தைச் சேர்ந்த மூவரும் அடக்கம். சட்டீஸ்கர் மாநிலத்தின் சுக்மா மாவட்டத்தில் சிந்த்தாகுபா பகுதியில் இந்த தாக்குதல் நடந்தது.
# சுக்மா தாக்குதல் 2017

## தாக்குதல்

2017 ஏப்ரல் 24 அன்று மதியம் 1:00 மணிக்கு கிட்டத்தட்ட 300 நக்சல்கள் ஏகே-47 மற்றும் இந்திய சிறு படைக்கல அமைப்பின் மரைகுழல் துப்பாக்கி ஏந்தியவாறு 99 பேர் கொண்ட இந்திய பாதுகாப்புப் படையினர் மீது தாக்குதல் நடத்தினர்.
# சுக்மா தாக்குதல் 2017

## இழப்புகள்

300 நக்சல்கள் நடத்திய தாக்குதலில் 26 இந்தியப் பாதுகாப்புப் படையினர் கொல்லபட்டனர் ஏழு பாதுகாப்புப் படையினரைக் காணவில்லை. மாயமானோரை உலங்கு வானூர்தி மூலம் தேடிவருகின்றனர். காயமடைந்த ஆறு இந்தியப் படையினர் *ராய்பூர்* மருத்துவமனைக்குக் கொண்டு செல்லப்பட்டனர்.
# வானம்பாடி (இதழ்)

**வானம்பாடி** என்பது இந்திய ஒன்றியம், தமிழ்நாட்டின், கோயமுத்தூரில் 1970 ஆம் ஆண்டுகளில் வெளியான ஒரு கவிதைச் சிற்றிதழ் ஆகும். இது *பூமியின் பிரளயங்களாய், காலத்தின் வசந்தங்களாய், யுகத்தின் சுவடுகளாய், நிறங்களில் சிவப்பாய், மண்ணை வலம்வரும் பறவைகளாய், மானுடம் பாடிவரும் வானம்பாடிகளின், விலையிலாக் கவிமடல்* என்ற முழக்கத்துடன் வெளிவந்தது.
# வானம்பாடி (இதழ்)

## வரலாறு

1970இல் கோயம்புத்தூரில் சோஷலிஸ்ட்டுகளாகவும் சற்று காங்கிரசு ஆதரவு மனோபாவம் கொண்டவர்களாகவும் இருந்த தமிழ்க்கவிஞர்கள் ஒன்றுகூடி வானம்பாடி இயக்கத்தைத் தோற்றுவித்தனர். புவியரசு, கங்கைகொண்டான், சிற்பி, தமிழ்நாடன், அக்கினிப்புத்திரன், சக்திக்கனல், இரவீந்திரன், ஞானி, பா.செயப்பிரகாசம், பிரபஞ்சன், பாலா, கோ. இராஜாராம், மீரா, மு. மேத்தா, அப்துல் ரகுமான், ஈரோடு தமிழன்பன் முதலானோர் வானம்பாடி இதழில் எழுதிச் சிறப்புற்றனர். இவர்களின் வருகைக்குப்பின் புதுக்கவிதை சமுதாயத்தின் கவனத்தை ஈர்த்தது.  
வானம்பாடி' கவிமடல், விகடன் அளவில், தனி அட்டை இன்றி, நல்ல தாளில், எளிமையான வசீகரத்துடன் அச்சாகி வந்தது. அதன் முதல் இதழில் கூடுகள் திறக்கின்றன என்ற மூன்று பக்கத் தலையங்கம், மகாகவி பாரதிக்கு அஞ்சலி செலுத்தியது.  
வானம்பாடியானது புவியரசின் மருமகனின் அச்சகமான மலர்விழி அச்சங்க்கதில் அச்சடிக்கப்பட்டு புவியரசின் வீட்டு முகவரியில் இருந்து வெளியானது. அதில் வந்த கவிதைகள் எல்லாமே அன்றைய திமுக அரசையும் நிலைப்பாடுகளையும் எதிர்த்து எழுதப்பட்டவையாக இருந்தன. இதழானது 32 பக்கங்களில் இருந்து 60 பக்கங்கள் வரை கொண்டதாக, 300 பிரதிகள்வரை வெளியிடப்பட்டு இலவசமாக அளிக்கப்பட்டது.  
கால ஒட்டத்தில் 'வானம்பாடி' காலம் தவறி எவ்வெப்போதாவது வரலாயிற்று. வானம்பாடிக் கவிஞர்கள் தங்கள் கவிதைகளைத் தொகுப்புகளாக வெளியிடுவதில் ஆர்வம் கொண்டார்கள். 'வானம்பாடி’ கவிதை இதழை 'சிற்பி' பொள்ளாச்சியிலிருந்து பிரசுரிக்க முற்பட்டார். மலையாளம், தெலுங்கு மற்றும் பிற மொழிக் கவிதைகள் அதில் தமிழாக்கமாக வெளியிடப் பெற்றன. சில இதழ்களே வெளிவந்தன.  
1981 ஜனவரியில் 'உலகத் தமிழ் மாநாட்டுச் சிறப்பிதழ்' என்று 'வானம்பாடி' உருவாயிற்று. கவிதை சம்பந்தமான நல்ல கட்டுரைகளும் பல கவிதைகளும் இதில் வெளியாயின. குறிப்பிடத்தகுந்த இந்த சிறப்பிதழ் தயாரிப்புக்குப் பிறகு 'வானம்பாடி' இதழ் எதுவும் வரவில்லை. இது வானம்பாடியின் 20-வது மடல் என்று கணக்கிடப்பட்டிருந்தது.
# ஜான் மிச்சல்

**ஜான் மிச்சல்** *(John Michell)* (25 திசம்பர் 1724 – 29 ஏப்பிரல் 1793) ஓர் ஆங்கிலேய இறையியலாளரும் இய்ற்கை மெய்யியலாளரும் ஆவார். இவர் வானியல், புவியியல், ஒளியியல், ஈர்ப்பியல் என அறிவியலின் பல புலங்களில் முன்னோடி ஆய்வுப் பணிகளை மேற்கொண்டுள்ளார். இவர் "அனைத்து காலத்துக்குமான பெரறிவியலாளர்" ஆகக் கருதப்படுகிறார். இவர்தான் தன் வெளியீடொன்றில் கருந்துளைகள் நிலவலை முதன்முதலில் குறிப்பிட்டார்; முதன்முதலில் நிலநடுக்கம் அலைகளாகப் பரவுதலைக் கூறினார்; செயற்கைக் காந்தங்களைச் செய்யும் வழிமுறையை விளக்கினார்; அண்டவியல் ஆய்வில் புள்ளியியலை முதன்முதலில் பயன்படுத்தினார்.இவர் இரட்டை விண்மீன்கள் தம்மிடையே நிலவும் ஈர்ப்பால் கட்டுண்ட இணைகள் என விளக்கினார். இவர் புவியின் பொருண்மையை அளக்கும் கருவியை உருவாக்கினார். இவர் நிலநடுக்கவியல், காந்த அளவியல் ஆகிய இருபுலங்களின் தந்தையாகக் கருதப்படுகிறார்.
# ஜான் மிச்சல்

## வாழ்க்கை வரலாறு

*உலகளாவிய மதிப்பிடல்: தார்ன்கில்லின் மாண்புறு ஜான் மிச்சல்* (2012), இரசல் மெக்கார்ம்மக் என்ற நூல் இவரது வாழ்க்கை வரலாற்று நூலாகும்
# ஜான் மிச்சல்

## தேர்ந்தெடுத்த வெளியீடுகள்

- *Observations On the Comet of January 1760 at Cambridge*, *Philosophical Transactions* (1760)
- *Conjectures Concerning the Cause and Observations upon the Phaenomena of Earthquakes*, ibid. (1760)
- *A Recommendation of Hadley's Quadrant for Surveying*, ibid. (1765)
- *Proposal of a Method for measuring Degrees of Longitude upon Parallels of the Equator*, ibid. (1766)
- *An Inquiry into the Probable Parallax and Magnitude of the Fixed Stars*, ibid. (1767)
- *On the Twinkling of the Fixed Stars*, ibid. (1767)
-
# குளிர் பதனூட்டி

**குளிர் பதனூட்டி** (Refrigerant) என்பது ஒரு வெப்ப இறைப்பியிலோ குளிரூட்டல் சுழல்வட்டத்திலோ பயன்படுத்தப்படும் ஒரு பொருள் அல்லது கலவையாகும். இது பொதுவாக ஒரு பாய்மப் பொருளாக அமைந்திருக்கும். பெரும்பாலான சுழற்சிகளில் இப்பொருள் நீர்ம நிலையில் இருந்து வளிமமாகவும், மீண்டும் நீர்மமாகவும் வாகை மாற்றங்களுக்கு உட்படும். இருபதாம் நூற்றாண்டில், குளோரோ புளோரோ கார்பன் போன்ற புளோரோ கார்பன்கள் குளிர் பதனூட்டியாகப் பரவலாகப் பயன்பட்டது என்றாலும், அவற்றால் ஓசோன் படலத்தில் குறைபாடு உண்டாகிறது என்பதால், அவற்றின் பயன்பாடு மெல்லக் குறைக்கப்பட்டு வருகிறது. பொதுப் பயன்பாட்டில் இருக்கும் பிற குளிர் பதனூட்டிகளாவன: அம்மோனியா, சல்பர் டையாக்சைடு, புரோபேன், முதலியன.
# குளிர் பதனூட்டி

## வரலாறு

முதல் காற்றுச்சீரமைப்பிகள் மற்றும் குளிர்சாதனப் பெட்டிகள் அம்மோனியா, சல்பர் டை ஆக்சைடு, மெத்தில் குளோரைடு அல்லது புரொப்பேன் போன்ற நச்சு அல்லது எரியக்கூடிய வாயுக்களைப் பயன்படுத்தியது, அவை கசிந்ததால் ஆபத்தான விபத்துக்களை ஏற்படுத்தியது.  
1928 ஆம் ஆண்டில் தாமஸ் மிட்க்லி ஜூனியர், தீப்பிடிக்காத, நச்சுத்தன்மையற்ற குளோரோபுளோரோகார்பன் வாயு, *ஃப்ரீயான்* (R-12) ஐ உருவாக்கினார். இது அனைத்துவிதமான குளோரோபுளோரோகார்பன் (CFC), ஹைட்ரோகுளோரோஃப்ளூரோகார்பன் (HCFC) அல்லது ஹைட்ரோஃப்ளூரோகார்பன் (HFC) குளிர்பதனப் பொருட்களுக்கும் டுபான்டின் (இப்போது Chemours ) சொந்தமான வர்த்தக முத்திரை பெயராகும். சிறந்த தொகுப்பு முறைகள் கண்டுபிடிக்கப்பட்டதைத் தொடர்ந்து, R-11, R-12, R-123 போன்ற CFCகள் சந்தையில் ஆதிக்கம் செலுத்தின.
# குளிர் பதனூட்டி

## பொதுவான குளிர்பதனப் பொருட்கள்

அதிகரித்து வரும் கட்டுப்பாடு விதிகளால், 21 ஆம் நூற்றாண்டில், மிகக் குறைந்த புவி வெப்பமடைதல் திறன் கொண்ட குளிர்பதனப் பொருட்கள் ஆதிக்கம் செலுத்தும் என்று எதிர்பார்க்கப்படுகிறது, குறிப்பாக R-290 மற்றும் R-1234yf போன்றவை. 2018 இல் பூஜ்ய சந்தைப் பங்கு கொண்ட, குறைந்த GWPO சாதனங்கள் 2022 இல் சந்தைப் பங்கை அதிகரிக்கின்றன.  
| R-600a | HC(CH <sub>3</sub> ) <sub>3</sub> | ஐசோபுடேன் | 3.3 | பரவலாக பயன்படுத்தப்படும் | R-290 பார்க்கவும். |  |  |
| --- | --- | --- | --- | --- | --- | --- | --- |
| R-717 | NH <sub>3</sub> | அம்மோனியா | 0 | 0 | பரவலாக பயன்படுத்தப்படும் | CFCகள் பிரபலமடைவதற்கு முன்பு பொதுவாகப் பயன்படுத்தப்பட்டது மீண்டும் பரிசீலிக்கப்படுகிறது, ஆனால் நச்சுத்தன்மையின் பாதகத்தினால் பாதிக்கப்படுகிறது, மேலும் அரிப்பை எதிர்க்கும் கூறுகள் தேவைப்படுகின்றன, இதன் காரணமாக வீட்டு உபயோக மற்றும் சிறிய அளவிலான பயன்பாடுகள் கட்டுப்படுத்துகிறது. அன்ஹைட்ரஸ் அம்மோனியாவின் அதிக ஆற்றல் திறன் மற்றும் குறைந்த விலை காரணமாக தொழில்துறை குளிர்பதனப் பயன்பாடுகள் மற்றும் ஹாக்கி வளையங்களில் பரவலாகப் பயன்படுத்தப்படுகிறது. |  |
| R-1234yf HFO-1234yf | C <sub>3</sub> H <sub>2</sub> F <sub>4</sub> | 2,3,3,3-டெட்ராபுளோரோப்ரோபீன் | < 1 | குறைந்த செயல்திறன் ஆனால் R-290 ஐ விட குறைவான எரியக்கூடியது. பயன்படுத்தத் தொடங்குவதாக GM அறிவித்தது. |  |  |  |
| ஆர்-744 | CO | கார்பன் டை ஆக்சைடு | 1 | 1 | பயன்பாட்டில் உள்ளது | சிஎஃப்சிகள் கண்டுபிடிக்கப்படுவதற்கு முன்பு குளிர்பதனப் பொருளாகப் பயன்படுத்தப்பட்டது (புரொப்பேனுக்கும் இதுவே வழக்கில் இருந்தது) ) வரை அழுத்தத்தில் செயல்பட வேண்டியதுள்ளது, CO <sub>2</sub> அமைப்புகளுக்கு அதிக எதிர்ப்புத் திறன் கொண்ட கூறுகள் தேவைப்படுகிறது, இருப்பினும் இவை ஏற்கனவே பல துறைகளில் பெருமளவு உற்பத்திக்காக உருவாக்கப்பட்டுள்ளன. | } |
# குளிர் பதனூட்டி

## அதிகம் பயன்படுத்தப்பட்டது

| R-134a HFC-134a | CH <sub>2</sub> FCF <sub>3</sub> | 1,1,1,2-டெட்ராபுளோரோஎத்தேன் | 3790 | 1550 | பரவலாகப் பயன்படுத்தப்பட்டது | அதிக GWP இருந்தபோதிலும் 2020 இல் ஐரோப்பா மற்றும் USAவில் ஹைட்ரோனிக் வெப்பப் பம்புகளுக்குப் பயன்படுத்தப்பட்டது. |  |
| --- | --- | --- | --- | --- | --- | --- | --- |
| R-22 HCFC-22 | CHClF <sub>2</sub> | குளோரோடிபுளோரோமீத்தேன் | 5280 | 1760 | படிப்படியாக நீக்கும் நிலையில் | பரவலாகப் பயன்படுத்தப்படும் ஹைட்ரோகுளோரோபுளோரோகார்பன் (HCFC) மற்றும் 1810 க்கு சமமான GWP கொண்ட சக்திவாய்ந்த கிரீன்ஹவுஸ் வாயு ஆகும். 2008 இல் R-22 இன் உலகளாவிய உற்பத்தி ஆண்டுக்கு சுமார் 800 Gg ஆக இருந்தது, 1998 இல் ஆண்டுக்கு 450 Gg இருந்தது. R-438a (MO-9999) ) என்பது R-22 மாற்றாக உள்ளது. |  |
| R-123 HCFC-123 | CHCl <sub>2</sub> CF <sub>3</sub> | 2,2-டிக்லோரோ-1,1,1-டிரைபுளோரோஎத்தேன் | 292 | 79 | அமெரிக்காவில் நீக்கப்பட்டது | இது மிகப்பெரிய மையவிலக்கு குளிர்விப்பான் பயன்பாடுகளில் பயன்படுத்தப்படுகிறது. அனைத்துப் புதிதான HCFCகளின் யு.எஸ்ஸின் உற்பத்தியும் இறக்குமதியும் வரையறுக்கப்பட்ட விதிவிலக்குகளுடன் 2030 ஆம் ஆண்டிற்குள் குறைக்கப்படும். R-11 குளிரூட்டியான ட்ரைக்ளோரோபுளோரோமீத்தேன் பயன்படுத்திய சில குளிரூட்டிகளை மீண்டும் பொருத்துவதற்கு R-123 குளிர்பதனப் பொருள் பயன்படுத்தப்பட்டது. 1996 ன் மாண்ட்ரீல் புரோட்டோகால் மூலம் வளர்ந்த நாடுகளில் R-11 உற்பத்தி தடைசெய்யப்பட்டது. | } |
# குளிர் பதனூட்டி

## மற்றவை

| R-513A | ஒரு HFO/HFC கலவை (56% R-1234yf/44%R-134a) | R-134a ஐ இடைக்கால மாற்றாக மாற்றலாம் |  |
| --- | --- | --- | --- |
| R-514a | HFO-1336mzz-Z/trans-1,2- dichloroethylene (t-DCE) | வணிக மற்றும் தொழில்துறை பயன்பாடுகளுக்கான குறைந்த அழுத்த மையவிலக்கு குளிர்விப்பான்களில் R-123 க்கு பதிலாக ஒரு ஹைட்ரோஃப்ளூரூலெஃபின் (HFO)-அடிப்படையிலான குளிரூட்டல். | } |
# கிறித்தோபர் வான் பியூரர் ஐமண்டார்ப்

**கிறித்தோபர் வான் பியூரர் ஐமண்டார்ப்** ( Christoph von Fürer-Haimendorf 22 சூன் 1909–11 சூன் 1995)
என்பவர் ஆத்திரிய நாட்டைச் சேர்ந்த மாந்தவியல் ஆய்வறிஞர் மற்றும் நூலாசிரியர் ஆவார்.
# கிறித்தோபர் வான் பியூரர் ஐமண்டார்ப்

## இளமைக்காலம்

ஆத்திரியாவில் வளமான குடும்பத்தில் பிறந்த கிறித்தோபர் மாந்தவியல் மற்றும் புதைபொருள் ஆய்வியல் ஆகியவற்றை இளமையில் கற்றார். இரவீந்திரநாத் தாகூர் பற்றிய வாழ்க்கை வரலாறு அவருடைய படைப்புகள் ஆகியவற்றைப் படித்தார்.
# கிறித்தோபர் வான் பியூரர் ஐமண்டார்ப்

## பணிகள்

1936 இல் இந்தியாவுக்கு வந்து நாகர்கள் வாழ்க்கை மொழி நாகரிகம் போன்றவற்றை ஆய்வு செய்தார். இதன்பொருட்டு அந்தப் பகுதி நாகர்களுடன் வாழ்ந்து பழகி அவர்களுடைய மொழியையும் கற்றுக் கொண்டார்.  
மேலும் வடகிழக்கு இந்தியாவிலும் தெலுங்கானாவிலும் நேப்பாளத்திலும் தங்கி அந்தப் பகுதி மலைவாழ் மக்களை பற்றிய ஆய்வுகளை மேற்கொண்டார்.  
அசாம் மக்களின் வாழ்க்கை, அங்குள்ள சமூக இயக்கங்கள் பற்றியும் ஆய்வுகள் செய்தார்.
# கிறித்தோபர் வான் பியூரர் ஐமண்டார்ப்

## எழுதிய நூல்கள்

- தன் வரலாறு
- இமாலய காட்டுமிரான்டிக் காலம்
- ஆந்திரப் பிரதேச கோன்டர்கள்
- திபெத்திய நாகரிக மறுமலர்ச்சி
- இந்தியாவின் மலைவாழ் மக்கள்
- தெற்காசிய சமூகங்கள் --விழுமியங்களும் சமூகக் கட்டுப்பாடுகளும்.
- நாகலாந்து பற்றிய மாந்தவியலாளரின் கருத்துக்கள்
# ஆண்டவன் கட்டளை (2016 திரைப்படம்)

**ஆண்டவன் கட்டளை** எம். மணிகண்டன் இயக்கத்தில் 2016 ஆவது ஆண்டில் வெளிவந்த ஓர் இந்தியத் தமிழ்த் திரைப்படமாகும். விஜய் சேதுபதி, ரித்திகா சிங் ஆகியோர் முக்கிய வேடங்களிலும், பூஜா தேவரியா, நாசர், யோகி பாபு ஆகியோர் இதர துணை வேடங்களிலும் நடித்த இத்திரைப்படத்திற்கு இசை அமைத்தவர் இசையமைப்பாளர் கே. 2016 செப்டம்பர் 23 அன்று வெளியான இத்திரைப்படம் வணிக ரீதியாக வெற்றியைப் பெற்றது.
# ஆண்டவன் கட்டளை (2016 திரைப்படம்)

## நடிகர்கள்

- விஜய் சேதுபதி - காந்தி ஆறுமுகம்
- ரித்திகா சிங் - கார்மேகக் குழலி
- பூஜா தேவரியா - ஆர்த்தி
- நாசர்
- யோகி பாபு - முத்துப்பாண்டி செல்வம்
- ஜார்ஜ் மரியான்- வழக்குரைஞர்
- சிங்கம்புலி - குமரேசன்
- ஏ. வெங்கடேஷ்
- எஸ். எஸ். ஸ்டான்லி - குமார்
- சிவஞானம் அரவிந்தன் -நேசன்
- சாந்தக் குமார்
- வினோதினி வைத்தியநாதன் - உதவி வழக்குரைஞர்
- முத்துராமன் - மண்டல கடவுச்சீட்டு அலுவலர்
- சீனு மோகன் - கடவுச்சீட்டு அலுவலகப் பணியாளர்
- ரமேஷ் திலக் - கடவுச்சீட்டுத் தரகர்
- நமோ நாராயணன் - விஜி
- ஆர். என். ஆர். மனோகர் - அமைச்சர்
# ஆண்டவன் கட்டளை (2016 திரைப்படம்)

## பாடல்கள்

ஒன்பது பாடல்கள் கொண்ட இத்திரைப்படத்திற்கு இசையமைப்பாளர் கே இசையமைத்திருந்தார். இப்படத்தின் பாடல்களை பென்னி தயாள், அந்தோணிதாசன், ஜனனி, கே, ஆகியோர் பாடியுள்ளனர். பாடல்கள் 2016 செப்டம்பர் 12 அன்று வெளியானது.
# எம். முகுந்தன்

**எம். முகுந்தன்** (*M. Mukundan*-மணியம்பத் முகுந்தன்), மலையாள நவீன இலக்கியத்தில் சிறந்த படைப்பாளியாகக் கருதப்படுபவர். பிரெஞ்சு காலனியத்தில் இருந்த மாகேயில் (மய்யழி என்பது மாகேயின் மலையாளப் பெயர்) 10 செப்டம்பர் 1942இல் பிறந்தவர். மய்யழிக்கதைக்காரர் என்று அழைக்கப்படுபவர். மய்யழிப் புழையுடே தீரங்களில், தெய்வத்தின்டே விகுருதிகள், அப்பம் சுடுன்ன குன்கியம்மா, லெஸ்லி அச்சன்டே கதங்கள், நிர்வதம் செய்யுன்ன குடைகள், நிங்கள் ஆகியவை மய்யழி நிலத்தைப்பற்றிய படைப்புகள் ஆகும். இவரது ஆரம்பகால படைப்புகள் பல மய்யழிகளால் அமைக்கப்பட்டிருக்கின்றன. மலையாள இலக்கியத்தில் நவீனத்துவத்தின் முன்னோடிகளில் ஒருவராக இவர் அறியப்படுகிறார்.  
வயலார் விருது, சாகித்ய அகாதமி விருது, கேந்திர சாகித்திய அகாதமி விருது உட்பட பல கௌரவங்களைப் பெற்றுள்ளார். குறுக்கெழுத்து புத்தக விருது மற்றும் கேரள அரசின் மிக உயர்ந்த கல்வியறிவு கௌரவமான ஈசுதச்சன் புரஸ்காரம் போன்றவற்றையும் பெற்றுள்ளார். இவர் பிரெஞ்சு அரசாங்கத்தின் *செவாலியே விருது* பெற்றவர் ஆவார்.
# எம். முகுந்தன்

## வாழ்க்கைக் குறிப்பு

முகுந்தன் செப்டம்பர் 10, 1942 அன்று பிரெஞ்சு வெளிநாட்டுப் பிரதேசமான மாகே என்ற இடத்தில் பிறந்தார். இப்போது புதுச்சேரி இந்தியாவின் ஒரு பகுதியாகும். முகுந்தன் டெல்லியில் உள்ள பிரெஞ்சுத் தூதரகத்தின் புது தில்லி அலுவலகத்தின் அதிகாரியாக பணியாற்றினார். இவரது முதல் இலக்கியப் படைப்பு 1961 ஆம் ஆண்டில் வெளியிடப்பட்ட ஒரு சிறுகதையாகும். இவரது முதல் புதினம் "தில்லி" 1969 இல் வெளியிடப்பட்டது. முகுந்தன் இதுவரை 12 புதினங்களை வெளியிட்டுள்ளார், அவற்றில் அவரது பிற்கால படைப்புகளான ஆதித்யனும் *ராதையும் பின்னே மட்டு சிலரும்*, *ஒரு தலித் யுவதியுடே கடனகாதா*, *கேசவந்தே விலபங்கல்* மற்றும் நிருதம் மற்றும் பத்து சிறுகதைத் தொகுப்புகள் (மொத்தம் 2012 வரை 171 எண்ணிக்கையில் உள்ளன). சில எதிர்பாராத சூழ்நிலைகள் காரணமாக நடிக்கவந்த வசுந்தரா என்ற நடிகை எவ்வாறு அவமதிக்கப்பட்டார் என்பதை *ஒரு தலித் யுவதியுடே கடனகதா* வெளிப்படுத்துகிறது. தியாகிகள் சித்தாந்தங்கள் மூலமாக மட்டுமல்ல, கலைகள் மூலமாகவும் உருவாக்கப்படுகிறார்கள் என்ற பின்நவீனத்துவச் செய்தியை அது பறைசாற்றுகிறது. *கேசவந்தே விலபங்கள்* (கேசவனின் புலம்பல்கள்) அவரது பிற்கால படைப்புகளில் ஒன்று. *கேசவந்தே விலபங்கல்* (கேசவனின் புலம்பல்கள்) என்பதில் ஈ.எம்.எஸ். நம்பூதிரிபாட்டின் செல்வாக்கின் கீழ் வளரும் அப்புக்குட்டன் என்ற குழந்தையைப் பற்றி ஒரு நாவலை எழுதும் கேசவன் என்ற எழுத்தாளரின் கதையைச் சொல்கிறார். *தெய்வத்தினின்டே விக்ருதிகள்* என்பது ஆங்கிலத்தில் மொழி பெயர்க்கப்பட்டு *பெங்குயின் புக்ஸ் இந்தியா* என்ற பதிப்பகம் வெளியிட்டுள்ளது.  
2008 ஆம் ஆண்டில், முகுந்தனின் மகத்தான படைப்பான *மய்யழிப்புழையூடு தீரங்களில்* என்பது கடந்த 25 ஆண்டுகளில் வெளியிடப்பட்ட சிறந்த புதினத்திற்கான விருதைப் பெற்றது. அவரது மூன்று புதினங்கள் மலையாளத்தில் திரைப்படங்களாக உருவாக்கப்பட்டன. அவர் திரைக்கதையையும் எழுதியுள்ளார். அவற்றில் ஒன்று மாநில திரைப்பட விருதையும் பெற்றுள்ளது. அவரது *பிரவசம்* என்ற புதினம் (பூர்வீகமற்ற நிலத்தில் தங்கியிருத்தல்) ஒரு மலையாளியின் கதையாகும். இக்கதையில் அவரது பயணங்கள் அவரை உலகம் முழுவதும் கொண்டு செல்கின்றன. நவம்பர் 2011 இல் வெளியிடப்பட்ட புதினமான *தில்லி கதகள்* (டெல்லியில் இருந்து கதைகள்) என்பது இந்தியாவின் தலைநகரான புதுதில்லியில் அவரது நினைவுகூரல்கள் ஆகும். முகுந்தன் அக்டோபர் 2006 முதல் மார்ச் 2010 வரை கேரள சாகித்ய அகாதமியின் தலைவராக பணியாற்றினார்.
# எம். முகுந்தன்

## விருதுகள்

முகுந்தன் 1973 ஆம் ஆண்டில் *ஈ லோகம் அதிலொரு மனுஷ்யன்* என்ற புதினத்திற்காக கேரள சாகித்திய அகாதமி விருதைப் பெற்றார். இதைத் தொடர்ந்து 1992 ஆம் ஆண்டில் *தெய்வத்தினின்டே விக்ருதிகள்* என்ற புதினத்திற்காக சாகித்திய அகாதமி விருதுக்குத் தேர்ந்தெடுக்கப்பட்டது. இந்தப் புதினம் என்.வி.புரஸ்கர விருதையும் பெற்றது. அவர் 1998 ஆம் ஆண்டில் மேலும் இரண்டு கௌரவங்களைப் பெற்றார். பிரான்ஸ் அரசாங்கத்தின் *செவாலியே* விருதும், *முத்தாத்து வர்கி* என்ற விருதும் கிடைத்தது. *கேசவந்தே விலபங்கள்* (கேசவனின் புலம்பல்கள்) என்ற புதினத்திற்காக 2003 ஆம் ஆண்டில் அவர் வயலார் விருதைப் பெற்றார். பின்னர் மூன்று ஆண்டுகளுக்குப் பிறகு, கேசவனின் புலம்பல்களின் ஆங்கில மொழிபெயர்ப்பு 2006 குறுக்கெழுத்து புத்தக விருதைப் பெற்றது. அவர் எம். பி. பால் விருதையும் பெற்றுள்ளார்.
# எம். முகுந்தன்

## படைப்புகள்

### புதினங்கள்

- ஆதித்யனும் ராதையும் பின்னே மட்டு சிலரும் (Aadithyanum Radhayum Pinne Mattu Chilarum) (1993)
- ஆகாசத்தினு சுவட்டில் (Aakashathinu Chuvattil)
- ஆவிலயிலே சூர்யோதயம் (Aavilayile Sooryodayam)
- தெய்வத்தினின்டே விகுருதிகள் (Daivathinte Vikrithikal) (1989)
- டெல்லி (Delhi) (1969)
- டெல்லி கதகள் (Delhi kadhakal) (2011)
- ஹதித்வாரில் மணி முழங்குன்னு (Haridwaril Mani Muzhangunnu) (1972)
- கேசவன்டே விளப்பங்கள் (Kesavante Vilapangal) (1999)
- கிளி வான்னு விளிச்சபோல் (Kili Vannu Vilichappol)
- மய்யழிப்புழையூடு தீரங்களில் (Mayyazhippuzhayude Theerangalil) (1974)
- நிரிட்டம் (Nrittam) (2000)
- ஒரு தலித் யுவதியுடே கதான கத (Oru Dalit Yuvathiyute Kathana Katha)
- பிரவசம் (Pravasam) (2008)
- சீதா (Seetha) (1990)
- புலையப்பாட்டு (pulayappattu)
- கூட நனக்குன்ன கோயி (Kuda Nannakkunna Choyi) (2015)
- நித்தம் செய்யுன்ன குடைகள் (2017)
- நிங்கள் (2023)
# எம். முகுந்தன்

## படைப்புகள்

### சிறுகதைத்தொகுதிகள்

- அஞ்சர வயசுல்ல குட்டி (Anchara Vayasulla Kutti) (1971)
- கள்ளனும் போலீசும் (Kallanum Policum) (1990)
- கண்ணாடியுடே கழசா (Kannatiyute Kaazhcha) (1995)
- முகுந்தனோட கதைகள் (Mukundante Kathakal)
- நதியும் தோணியும் (Nadiyum Thoniyum) (1969)
- நகரவும் ஸ்திரீயும் (Nagaravum Sthreeyum)
- பாவாடையும் பிகினியும் (Pavadayum Bikiniyum)
- உருசியா (Russia)
- தண்ணீர் குடியன்டே தண்டு (Thanner Kudiyante Thandu) (2013)[14]
- தடடத்தி பெண்ணின்டே கல்யாணம் (Thattathippenninte Kalyanam) (1985)
- திவிடிசிக்கிலி (Thevidissikkili) (1988)
- வீடு (Veetu) (1967)
- வெஸ்கலே நிங்கல்கோரம்பலம் (Veshyakale Ningalkkorambalam) (1971)
# எம். முகுந்தன்

## படைப்புகள்

### கட்டுரை

- எந்தனு ஆதுனிகதா (1976)Enthanu Aadhunikatha? (1976)
# எம். முகுந்தன்

## படைப்புகள்

### தமிழில் மொழிபெயர்க்கப்பட்டவை

- நிர்வாணத் தம்புரான், சந்தியா பதிப்பகம், சென்னை, 2001
- வாழ்க்கைப் பயணம், ராம்பிரசாத் பப்ளிகேஷன்ஸ், சென்னை,2005
- கடவுளின் குறும்புகள், சாகித்ய அகாதெமி, 2008
- மய்யழிக்கரையோரம், நேஷ்னல் புக் ட்ரஸ்ட், சென்னை.
# எம். முகுந்தன்

## விருதுகள்

- வயலார் விருது (2003)
- கேந்திர சாகித்ய அகாதெமி விருது (2010)
- செவாலியே விருது (1998)
# ஆர்மோனியா

வில் உள்ள ஆர்மோனியாவின் சிலை]]
**ஆர்மோனியா** (*Harmonia*, ; ), பண்டைய கிரேக்க இலக்கியங்களில் கூறப்படும் ஓர் இறவாத பெண் கடவுள் ஆவார். இவர் ஒற்றுமை மற்றும் நல்லிணக்கம் ஆகியவற்றின் கடவுளாகத் திகழ்கிறார். இவருக்கு இணையான உரோமைக் கடவுள் கான்கோர்டியா. இவருக்கு எதிரான குணம் கொண்ட கிரேக்க கடவுள் [[இரிஸ் (தொன்மவியல்)|ஏரிசு, (உரோமைக் கடவுள் இரிசு). இவருடைய உடன்பிறப்புகள் எரோசு, குபிட், பிலேகியாசு, ஆதிரெத்தியா, மற்றும் போபோசு, தெய்மோசு இரட்டையர்கள் ஆகியோராவர். இவரது பெற்றோர் அப்ரோடிட் (காதலின் கடவுள்), ஏரெசு (போரின் கடவுள்) ஆகியோராவர்.
# ஆர்மோனியா

## ஆர்மோனியாவின் அட்டிகை

"ஆர்மோனியாவின் சபிக்கப்பட்ட அட்டிகை" என்பது ஒரு புகழ்பெற்ற பழங்காலக் கதையாகும். சியுசு கடவுள் ஆர்மோனியவிற்கு கட்மசு என்பவரைத் தந்தார். அவர்கள் இருவரின் திருமணத்தன்று கடவுள்கள் அனைவரும் வந்து வாழ்த்தினர். அப்போது எப்பெசுடசு கடவுள் ஆர்மோனியாவிற்குக் கல்யாண பரிசாக ஒரு மேலங்கி மற்றும் அட்டிகை ஆகியவற்றைத் தந்தார். அந்த அட்டிகை ஆர்மோனியாவின் அட்டிகை என்று அழைக்கப்படுகிறது. அதை அணிந்த அனைவருக்கும் துரதிருஷ்டம் வந்தது. சில கதைகளில் ஆர்மோனியா அந்த அட்டிகையை அப்ரோடிட் அல்லது எராவிடம் இருந்து பெற்றதாகவும் கூறப்படுகிறது.
# குரோட் இரெபெர்

**குரோட் இரெபெர் (Grote Reber)** (திசம்பர் 22, 1911 – திசம்பர் 20, 2002) கதிர்வீச்சு வானியல் முன்னோடியாவார். இதில் இவரது பயில்நிலை வானொலி, பயில்நிலை வானியல் ஆர்வங்கள் இணைந்து வெளிப்பட்டன. இவர் கார்ல் யான்சுகியின் முன்னோடி ஆய்வில் ஆழ்ந்து ஈடுபட்டு அதை மேலும் விரிவாக்கினார். இவர் வானொலிக் கதிர்வீச்சு அலைவெண்களில் முதல் வானியல் அளக்கையை மேற்கொண்டு நடத்தினார்.  
இவரது 1937ஆம் ஆண்டின் வானொலி அலைவெண் உணர்சட்டம்தான் வானியல் நோக்கங்களுக்காகப் பயன்பட்ட்தில் இரண்டாவதாகும். இது தான் கதிர்வீச்சுத் தொலைநோக்கியாக பயன்படுத்திய முதல் பரவளைய அலைத்தெறிப்பு உணர்சட்டமும் ஆகும். அடுத பத்தாண்டுகளுக்கு இவர் ஒருவரே கதிர்வீச்சு வானியலாலராக விளங்கினார்.
# குரோட் இரெபெர்

## விருதுகள்

- ஓகியோ அரசு பல்கலைக்கழகத்தின் தகைமை முனைவர் பட்டம் (1962)
- பசிபிக் வானியல் கழகத்தின் புரூசு பதக்கம் (1962)
- என்றி நோரிசு இரசல் விரிவுரைத் தகைமை (1962)
- பிராங்ளின் நிறுவனத்தின் எல்லிகாட் கிரெசான் பதக்கம் of the [[Franklin Institute (இயற்பியல், 1963)
- அரசு வானியல் கழகத்தின் ஜேக்சந்குவில்ட் பதக்கம் (1983)
# குரோட் இரெபெர்

## தகைமை

- குறுங்கோள் 6886 குரோட்
- குரோட் இரெபெர் பதக்கம் குரோட் இரெபெர் நிறுவன அறக்கட்டளையாளர்களால் நிறுவப்பட்டது.
- தாசுமேனியா, கேம்பிரிட்ஜ். மவுண்ட் பிளசண்ட் கதிர்வீச்சு வான்காணகத்தில் உள்ள குரோட் இரெபெர் அருங்காட்சியகம் 2008 ஜனவரி 20 இல் திறக்கப்பட்டது.
# ஆர்லோவ் சேப்ளே

**ஆர்லோவ் சேப்ளே** *(Harlow Shapley)* (நவம்பர் 2, 1885 - அக்தோபர் 20, 1972) ஓர் அமெரிக்க வானியலாளர் ஆவார்.  
இவர் RR இலிரே (Lyrae) விண்மீன்களைப் பயன்படுத்தி நம் பால்வழியின் துல்லியமான உருவளவை மதிப்பிட்டார். பின்னர் இடமாறுதோற்றப் பிழையால் பால்வழியி சூரிய இருப்பைத் துல்லியமாக்க் கணித்தார்.
# ஆர்லோவ் சேப்ளே

## வாழ்வும் பணியும்

சேப்ளே மிசவுரியின் நாழ்சுவில்லியில் உள்ள பண்ணையில் வில்லிசுக்கும் சுடோவெல் எனப்படும் சாரோ சேப்ளேவுக்கும் பிறந்தார். ஐந்தாம் வகுப்புடன் பள்ளிக் கலவியில் இருந்து நின்றுவிட்டார்.
# ஆர்லோவ் சேப்ளே

## நூல்தொகை

-
-
-
-
-
-
-
-
-
-
-
-
-
-
# ஆர்லோவ் சேப்ளே

## தகவல் வாயில்கள்

- *Nature* – Obituary
# ழீன் பிக்கார்டு

**ழீன் பெலிக்சு பிக்கார்டு** *(Jean-Félix Picard)* (21 ஜூலை 1620 - 12 ஜூலை 1682) இலாபிளெழ்சேவில் பிறந்த பிரெஞ்சு வானியலாலரும் பாதிரியாரும் ஆவார். இவர் அங்கிருந்த இயேசுவினரின் என்றி-லெ-கிரேண்டு அரசு கல்லூரியில் கல்வி பயின்றார். இவர் பிரான்சு, பாரீசில் இறந்தார்.  
இவரது நூலாகிய " புவியின் அளவீடுகள் (Mesure de la Terre)" 1671 இல் வெளியாகியது. சுடார் டிரெக் திரைப்படப் புனைவுப் பாத்திரம் ழீன் உலுக்-பிக்கார்டு இவரது நினைவால் ஆர்வம்பெற்ற பாத்திரம் ஆகும்.  
நிலாவில் மரே கிரிசியத்தின் தென்மேற்குக் கால்வட்ட்த்தில் அமைந்த குழிப்பள்ளம் ஒன்று இவரது நினைவாகப் பெயர் சூட்டப்பட்டுள்ளது.  
விண்வெளியில் வட்டணையில் சுற்றும் சூரிய வான்கானகமாகிய பிக்கார்டு விண்கலம் இவரது நினைவாகப் பெயர் இடப்பட்டுள்ளது.
# அன்பளிப்புப் பிரதி

**அன்பளிப்புப் பிரதி** என்பது ஒரு நூலாசிரியரால் கையொப்பமிடப்பட்டு (எழுத்தாளருக்கு அறிமுகமானவராக இருக்கவேண்டிய அவசியமில்லை) வழங்கப்பட்ட ஒரு புத்தக பிரதி ஆகும். அல்லது எழுத்தாளர் கையொப்பமிட்டு கொடுத்த ஒரு புத்தகம் ஆகும். ஒரு எழுத்தாளர் புத்தக வெளியீட்டின்போது விழாவுக்கு வந்தவருக்கு வழங்கும் புத்தகத்தில் கையெழுத்து இடுவதுண்டு, அல்லது புத்தகத்தை வாங்குபவரே விரும்பி எழுத்தாளரிடம் கையெழுத்தை விரும்பிப் பெறுவதுண்டு. பொதுவாக இந்த அன்பளிப்புப் பிரதி சாதாரண பிரதியைவிட மதிப்பு வாய்ந்ததாக, அரிதானதாக புத்தக சேகரிப்பாளர்களால் கருதப்படுகிறது.
# இந்து சமய வரலாறு

**இந்து மத வரலாறு** (ஆங்கிலம்: History of Hinduism) என்பது இந்திய துணைக்கண்டத்தில் அமைந்துள்ள இந்தியா, மற்றும் நேபாளம் போன்ற நாடுகளில் இந்து சமயப் பிரிவுகளான சைவம், வைணவம், சாக்தம், கௌமாரம், சௌரம், காணாபத்தியம், மற்றும் சுமார்த்தம் போன்ற பல பிரிவு சமைய கட்டுப்பாடுகளுடன் இரும்புக்காலம் தொட்டு கி.முவுக்கு முன்னரே தோன்றிய ஒன்றாகும். இம்மத கோட்பாடுகள் அனைத்தும் பழமையான வாழ்க்கைமுறை இந்திய கலாசாரங்கள் மற்றும் மரபுகளின் வேர் தோன்றல்களால் உருவானதாகும். இவற்றில் இந்திய கலாசாரமும், இந்திய மக்களின் மரபுகளும் இந்து மதத்தோன்றலுக்கு நாணயத்தின் இரண்டு பக்க தோற்றம் போன்று இரும்புக்காலம் தொட்டு உதவிபுரிந்து வந்துள்ளது. இதன் மூலம் *உலகிலேயே பழைய மதம்* என்று இந்து மதம் அழைக்கப்படுகிறது. இந்து மத தோன்றலின்படி இதனை ஒருவரே தோற்றுவித்ததாக கூறமுடியாது.  
இந்து மதத்தின் முதல் தோன்றல் வரலாற்றுக்கூற்றின்படி வேத காலம் என்று அழைக்கப்படும் கி.மு 1900 முதல் கி.மு 1400 ஆம் ஆண்டு வரையான காலகட்டம் ஆகும். இதற்கு அடுத்த காலகட்டமான கி.மு 800 முதல் கி.மு 200 வரை இந்து மதத்திற்கு ஒரு திருப்பு முணையாக அமைந்தது. ஏனெனில் வேத சமயம் மற்றும் இந்து சமயம் என இருந்த இவை பிரிந்து மேலும் இந்து சமயம், மகாவீரரின் போதனைகளைக் கொண்டு சைன மதமும், புத்தரைத் தலைமையாகக்கொண்டு புத்த மதம் என வளரத்துவங்கியது. அதற்கு பிந்தைய காப்பிய காலம் மற்றும் புராணகாலமான கி.பி 200 ஆண்டு முதல் கி.பி 500 ஆம் ஆண்டு வரையான காலகட்டம் இந்துமதத்தின் *பொற்காலம்* ஆகும். இதற்கு காரணமாக விளங்கியவர்கள் இந்தியாவை ஆண்ட குப்த அரசர்கள் ஆவார்கள். இவர்களின் காலத்தில் இந்து மதம் ஆறு பிரிவுகளாக பரிணாம விளக்கம் பெற்றது. அவை சாங்கியம், யோகம், நியாயம், வைசேடிகம், வேதாந்தம், மற்றும் மீமாம்சம் போன்ற மெய்யியல் கொள்கைகள் ஆகும்.
இதே காலகட்டத்தில் தோன்றிய பக்தி இயக்கங்களின் தோன்றலின் காரணமாக தனிக் கடவுள் கொள்கையுடன் சைவம், வைணவம் என்ற பிரிவுகள் தோன்றின. இதன் காலம் கி.பி 650 முதல் கி.பி 1100 ஆகிய இந்த இரண்டு ஆண்டுகளுக்கு இடைவெளியான செவ்வியல் காலத்தில் தான் பாரம்பரிய இந்து மதம் வளர்ச்சி பெற்றது. மேலும் ஆதி சங்கரர் அருளிய அத்வைதம், பௌத்தம் பொன்ற பாரம்பரியமான அமைப்புகள் இந்து மதவளர்ச்சிக்கு உறுதுணையாக சிறந்தும் விளங்கின.  
இந்து மதம் கி.பி 1200 முதல் கி.பி 1750 வரையிலான காலகட்டத்தில் இசுலாமியர்களின் ஆட்சியின் கீழ் இருந்தாலும் அதன் வளர்ச்சி இக்காலத்தில் பக்தி இயக்கங்களின் மூலம் முக்கியத்துவம் பெற்றது. அதன் பின்வந்த காலமான காலனிய இந்தியாவில் பல மேற்கத்திய இயக்கங்களின் தொன்றல்களால் பிரம்மஞானம், பகுத்தறிவு சிந்தனை (Unitarianism) போன்றவை தோன்றியதின் காரணமாக பல இந்து சீர்திருத்த இயக்கங்கள் (Hindu reform movements) தோன்றின. பின்னர் 1947 ஆம் ஆண்டு ஏற்பட்ட இந்திய சுதந்திரத்திற்குப் பின்னர் பிரிக்கப்பட்ட இந்தியாவில் ஏற்பட்ட ஆட்சியின்போது இந்து மதம் பெரும்பானமை பெற்று முன்னிலையிலில் இருந்தது. தற்போது இந்த 20-ஆம் நூற்றாண்டில் உலகில் உள்ள அனைத்து கண்டங்களிலும் இந்து மதம் இந்தியர்களிடம் பரவியுள்ளது. இதில் முக்கியமாக அமெரிக்கா, மற்றும் இங்கிலாந்து போன்ற நாடுகளில் அதிகமான மக்கள் வாழுகிறார்கள்.
# இந்து சமய வரலாறு

## மேலும் பார்க்க

- இந்திய வரலாறு
- யோகக் கலை
- சைவ சமயம்
- இந்தியாவிலுள்ள சமயங்கள்
- இந்தியாவில் மதம்
# தொடர்புப் பிரதி

**தொடர்புப் பிரதி** என்பது ஒரு எழுத்தாளர் அவருடன் தொடர்புடைய ஒருவருக்கு தன் கையோப்பத்தை இட்டு வழங்கிய நூலின் பிரதியாகும்.
நூலாசிரியர் மட்டுமின்றி அந்த நூலோடு தொடர்புடைய பிறரான அச்சிடுபவர், பதிப்பகத்தார், முகப்போவியர், அணிந்துரை வழங்கிய அறிஞர் ஆகியோர் கையொப்பமிட்டு வழங்கும் பிரதியும் தொடர்புப் பிரதி என்றே அழைக்கப்படுகிறது. தொடர்புப் பிரதியானது பெரும்பாலும் அன்பளிப்பாக வழங்கப்பட்ட ஒரு பிரதியாகும், தான் எழுதிய புத்தகத்தை தன் நண்பர், சக பணியாளர், சக எழுத்தாளர் போன்று அவருக்கு அறிமுகமானவருக்கு வழங்கப்பட்ட புத்தக பிரதியாகும். தொடர்புப் பிரதிகள் புத்தக சேகரிப்பாளர் மத்தியில் அன்பளிப்புப் பிரதியைவிட மதிப்பு மிக்கதாக கருதப்படுகின்றன.
# கியூசெப்பே பியாசி

**கியூசெப்பே பியாசி** *(Giuseppe Piazzi)* (16 ஜூலை 1746 - 22 ஜூலை 1826)ஓர் இத்தாலியக் கத்தோலிக்கப் பாதிரியாரும் கணிதவியலாளரும் வானியலாளரும் ஆவார். இவர் வால்தெல்லினாவில் உள்ல பொந்தேவில் பிரந்தார்; நேப்புள்சில் இறந்தார். இவர் பலெர்மோவில் ஒரு வான்காணகத்தை நிறுவினார். இது இத்தாலி மொழியில் *Osservatorio Astronomico di Palermo – Giuseppe S. Vaiana* என அழைக்கப்படுகிறது. இவரது குறிப்பிடத் தக்க கண்டுபிடிப்பு, சீரெசு கோள்குறளியைக் கண்டுபிடித்த்தாகும்.
# கியூசெப்பே பியாசி

## இறந்த பின் தகைமைகள்

வில்லியம் என்றி சுமித் எனும் வானியலாளர், வானியலாளராகிய தன் மகனுக்கு இவரது நினைவாக சார்லசு பியாசி சுமித் எனப் பெயர் இட்டுள்ளார். 1871 இல் கான்சுடாண்டினோ கார்டி வடித்த பியாசியின் சிலை இவரது பிறந்த இடமான பொந்தேவில் உள்ள முதன்மை வளாகத்தில் நிறுவப்பட்டுள்ளது. 1923 இல் 1000 ஆவது குறுங்கோள் 1000 பியாசியா இவரது நினைவாகப் பெயரிடப்பட்டுள்ளது.  
}}
# கியூசெப்பே பியாசி

## தகவல் வாயில்கள்

- Clifford Cunningham, Brian Marsden, Wayne Orchiston. (2011) "Giuseppe Piazzi: the controversial discovery and loss of Ceres in 1801." *Journal for the History of Astronomy*, Volume 42.
-
-
-
# அந்திரேய் சேவிர்னி

**அந்திரேய் போரீசொவிச் சேவிர்னி** (*Andrei B. Severny*, , 13 மே 1913 – 3 ஏப்பிரல் 1987) ஒரு சோவியத் வானியலாளரும் வானியற்பியலாளரும் சோவியத் அறிவியல் கல்விக்கழகத்தின் ஆய்வுறுப்பினரும் (1968) நிகரற உழைப்பு வீரரும் (1973) ஆவார். இவர் குறிப்பாக, சூரியப் பிழம்புகளின் ஆய்வுக்காகவும் செயற்கைக்கோள் வானியல் நோக்கீடுகளுக்காகவும் பெயர்பெற்றவர். இவர் 1952 முதல் 1987 வரை கிரீமிய வானியற்பியல் காணகத்துக்கு இயக்குநராக இருந்தார். இவர் 1964 முதல் 1970 வரை பன்னாட்டு வானியல் ஒன்றியத்தின் துணைத்தலைவராக விளங்கினார்.
# அந்திரேய் சேவிர்னி

## இளமையும் கல்வியும்

இவர் உருசியப் பேரரசில் துலா நகரத்தில் 1913 மே 13 இல் பிறந்தார். இவர் 1935 இல் மாசுக்கோ அரசுப் பல்கலைக்கழகத்தில் இயக்கவியல், கணிதவியல் துறையில் சேர்ந்து தன் இளவல் பட்டத்தைப் பெற்றார். அங்கே தொடர்ந்து சோவியத் அறிவியல் கல்விக்கழகத்தின்கீழ் உயர்கல்வி பயின்று, முதுவல் பட்டத்தையும் (1935-1939) முனைவர் பட்டத்தையும் (1939-1943) முனைவர் பட்டத்தையும் பெற்றார்.
# அந்திரேய் சேவிர்னி

## வாழ்க்கை

இவர் 1938 முதல் 1946 வரை சுட்டென்பெர்கு போக்குவரத்து காவல்துறையில் பணிபுரிந்தார். இவர் சோவியத் ஒன்றிய அறிவியல் கல்விக்கழகத்தில் பணியில் சேர்ந்தார். 1952 இல் இருந்து அதன் இயக்குநர் ஆனார். இவர் 1941 இல் இருந்தே சோவியத் ஒன்றியப் பொதுவுடைமைக் கட்சியில் உறுப்பினராகச் சேர்ந்துள்ளார். இவர் தன் முனைவர் பட்டத்தை மாசுக்கோ அரசு பல்கலைக்கழகத்தில் 1944 இல் பெற்றதும், அங்கே இயற்பியல், கணிதவியல் துறையில் புல உறுப்பினராகச் சேர்ந்து, 1945 இல் பேராசிரியர் ஆனார். இவர் 1958 இல் சோவியத் ஒன்றிய அறிவியல் கல்விக் கழகத்தின் உறுப்பினர் ஆனார். பின்னர் 1968 முதல் அக்கழகத்தின் முழுநிலை உறுப்பினர் ஆனார். இவர் சோவியத் ஒன்றியப் பொதுவுடைமைக் கட்சி 12, 13 ஆம் பேராயங்களில் பேராளராகத் தேர்ந்தெடுக்கப்பட்டுள்ளார். இவர் கிரீமிய வானியற்பியல் நோக்கீட்டகத்தின் இயக்குநராகப் பணிபுரிந்துள்ளார்.
# அந்திரேய் சேவிர்னி

## இறப்பு

இவர் கிரீமியா, சிம்பெரோபோலில் 1987 ஏப்பிரல் 3 இல் இறந்தார். மாசுக்கோ குந்த்செவோ கல்லறையில் அடக்கம் செய்யப்பட்டார்.
# அந்திரேய் சேவிர்னி

## அறிவியல் ஆய்வுரைகளும் நூல்களும்

- சூரிய இயற்பியல், 1956
- Severny, A.B., வளிமக் கோளங்கள், விண்மீன்களின் நிலைத்தநிலை அலைவுகள், Izv. CrAO, 1948, தொகுதி. 1, பகுதி 2, p. 3-90
- Severny, A.B. and Khokhlova, V.L., சூரியப் புறணிச் சுடர்வுகளின் இயக்கம், ஒளிர்திற ஆய்வுகள், Izv. CRAO. - 1953. - T. 10. - S. 9-53.
- Severny, A.B. and Shaposhnikova, E.F., சூரிய வண்ணக்கோளக் கனல் எறிவுகள் உருவாக்கம் ஆய்வு, Izv. CRAO. - 1954. - T. 12. - S. 3-32.
- Severny, A.B., சூரிய நிலைப்பிலாத செயல்முறைகள், செயல்முனைவு உமிழ்வுகளின் நுண்கட்டமைப்பு, Izv. CRAO. - 1957. - T. 17. - S. 129-161.
- சூரிய செயல்முனைவு உமிழ்வுகளின் நுண்கட்டமைப்பு // வானியல் இதழ், 1956,தொகுதி 33, எண்ணொன்று
- Severny, AB, Kotov, VA, and Tsap, TT , 1976. "சூரியத் துடிப்புகளின் நோக்கீடுகள்", நேச்சர், தொகுதி. 259, p. 89.
# அந்திரேய் சேவிர்னி

## தகைமைகளும் விருதுகளும்

- 1951 இல் வெளியிட்ட "அடர்நீர்ம மேற்பரப்பு நிலைத்தநிலை அலைகளுக்கான சரிநிகர் கோட்பாடு" எனும் ஆய்வுக்கட்டுரைக்கு இசுட்டாலின் மூன்றாம் தரப் பரிசைப் பெற்றார். இவர் 1953 இல் தகைமைப் பட்டை ஆணையைப் பெற்றார். இவர் இரண்டு உழைப்புக்கான செம்பதாகை ஆணைகளைப் (1961, 1963) பெற்றார்.
- 1973 மே 10 இல் நிகரற(சமதர்ம) உழைப்பு வீரராக அறிவிக்கப்பட்டார். இவர் இலெனின் மாவீரர் ஆணைகளையும் (1973, 1983) அக்தோபர்ப் புரட்சி மாவீரர் ஆணையை 1971, 1973, 1975 ஆகிய ஆண்டுகளில் பெற்றுள்ளார். இவர் 1984 இல் சோவியத் ஒன்றிய அரசின் பரிசைப் பெற்றார். இவர் பின்வரும் தகைமைகளையும் பெற்றுள்ளார்.
- காலாட்படை உழைப்புச் செம்பதாகை ஆணை
- "மாபெரும் நாட்டுப்பற்றுப் போர் (1941- 1945) உழைப்பு வல்லமைப் பதக்கம்"
- "சிரில் மெதாடியசு மாவீரர் ஆணை"
- பன்னாட்டு வானியல் ஒன்றிய உறுப்பினராகவும் பன்னாட்டு வான்வலவர் கல்விக்கழக உறுப்பினராகவும் ஐடெல்பெர்கு அறிவியல் கல்விக்கழக உறுப்பினராகவும் தேர்வு செய்யப்பட்டுள்ளார்.
- ஐக்கிய இராச்சியப் பல்கலைக்கழகங்களில் தகைமை முனைவர் பட்டங்களையும் உரோக்கிளா பல்கலைக்கழகத் தகைமை முனைவர் பட்ட்மும் பெற்றுள்ளார்.
# சிப்பிக்குள் முத்து

**சிப்பிக்குள் முத்து** (*Sippikkul Muthu*), கே. விஸ்வநாத் இயக்கத்தில் 1986-ஆம் ஆண்டில் வெளியான இத்திரைப்படத்தில் கமல்ஹாசன், இராதிகா ஆகியோர் நடித்திருந்தனர். இத்திரைப்படம் தெலுங்கில் *சுவாதிமுத்யம்* (Swati Mutyam) என்ற பெயரில் முதலில் எடுக்கப்பட்டு பின்னர் தமிழில் மொழிமாற்றம் செய்யப்பட்டது.  
இத்திரைப்படமானது பெங்களூர் பல்லவி திரையரங்கில் தெலுங்கு மொழியில் அதிகபட்சமாக 450 நாள்கள் வரை ஓடியது. இத்திரைப்படம் 1989 ஆம் ஆண்டு இந்தி மொழியில் அனில் கபூர் நடிப்பில் *ஈஸ்வர்* எனும் பெயரில் இயக்குநர் கே. விஸ்வநாத் மீண்டும் படமாக்கினார். 2003 ஆம் ஆண்டு கன்னட மொழியில் இக்கதை *சுவாதி முத்து* எனும் பெயரில் படமாக்கப்பட்டது. கன்னட மொழியில் ராஜேந்திர பாபு இயக்கத்தில் நடிகர் சுதீப், மீனா ஆகியோர் நடித்திருந்தனர்.
# சிப்பிக்குள் முத்து

## நடிப்பு

- கமல்ஹாசன்
- இராதிகா
- கோலபுடி மாருதி ராவ்
- ஜெ. வி. சோமயாஜுலு
- நிர்மலம்மா
- சரத் பாபு (சிறப்புத் தோற்றம் )
- ஒய். விஜயா
- மேஜர் சுந்தரராஜன்
- உன்னி மேரி (தீபா)
- டப்பிங் ஜானகி
- அல்லு அர்ஜுன் (குழந்தை நட்சத்திரம்)
# சிப்பிக்குள் முத்து

## தயாரிப்பு

தமிழ்ப் பதிப்பில் கமல்ஹாசன் நடித்த கதாபாத்திரத்திற்கு எஸ். பி. பாலசுப்பிரமணியம் பின்னணிக் குரல் கொடுத்தார்.
# சிப்பிக்குள் முத்து

## பாடல்கள்

இளையராஜா இப்படத்திற்கு இசையமைத்திருந்தார். தமிழ்ப் பாடல் வரிகள் அனைத்தையும் கவிஞர் வைரமுத்து எழுதியிருந்தார். பாடல்களைப் பாடியோர் எஸ். பி. பாலசுப்பிரமணியம், பி. சுசீலா, எஸ். ஜானகி, எஸ். பி. சைலஜா ஆகியோராவர்.  
| **எண்** | **பாடல்** | **பாடியோர்** | **பாடலாசிரியர்** | **நீளம் (நி:வி)** |  |
| --- | --- | --- | --- | --- | --- |
| 1 | *துள்ளி துள்ளி* | எஸ். பி. பாலசுப்பிரமணியம், எஸ். ஜானகி | வைரமுத்து | 5:38 |  |
| 2 | *வரம் தந்த* | பி. சுசீலா | வைரமுத்து | 4:38 |  |
| 3 | *இராமன் கதை* | எஸ். பி. பாலசுப்பிரமணியம், எஸ். பி. சைலஜா | வைரமுத்து | 6:22 |  |
| 4 | *மனசு மயங்கும்* | எஸ். பி. பாலசுப்பிரமணியம், எஸ். ஜானகி | வைரமுத்து | 5:23 |  |
| 5 | *கண்ணோடு கண்ணான* | எஸ். பி. பாலசுப்பிரமணியம், எஸ். ஜானகி | வைரமுத்து | 4:49 |  |
| 6 | *தர்மம்* | எஸ். பி. பாலசுப்பிரமணியம், எஸ். பி. சைலஜா | வைரமுத்து | 2:52 |  |
| 7 | *பட்டுச் சேல* | எஸ். பி. பாலசுப்பிரமணியம், எஸ். பி. சைலஜா | வைரமுத்து | 1:22 |  |
| 8 | *வரம் தந்த (சோகம்)* | எஸ். பி. பாலசுப்பிரமணியம், எஸ். பி. சைலஜா | வைரமுத்து | 3:02 | } |
# சிப்பிக்குள் முத்து

## விருதுகள்

**தேசியத் திரைப்பட விருது**
1. சிறந்த தெலுங்குத் திரைப்படம்  
**நந்தி விருது**
1. சிறந்த நடிகர் - கமல்ஹாசன்
1. சிறந்த திரைப்படம்  
**தென்னிந்திய பிலிம்பேர் விருது**
1. சிறந்த இயக்குநர் - கே. விஸ்வநாத்
# சிப்பிக்குள் முத்து

## மறுஆக்கங்கள்

| ஆண்டு | திரைப்படம் | மொழி |  |
| --- | --- | --- | --- |
| 1989 | ஈஸ்வர் | இந்தி |  |
| 2003 | *சுவாதி முத்து* | கன்னடம் | } |
# பெஞ்சமின் மர்க்கரியான்

**பெஞ்சமின் பெனிக் எகிழ்சேவிச் மர்க்கரியான்** *(Beniamin "Benik" Egishevitch Markarian)* (; பிறப்பு: 29 நவம்பர் 1913, சுலாவெர், திபிலிசு ஆளுநரகம்; இறப்பு:29 செப்டம்பர் 1985, யெரவான், ஆர்மேனியச் சோவியத் ஒன்றியம்) ஓர் ஆர்மேனிய வானியற்பியலாளர் ஆவார். மர்க்கரியான் பால்வெளித் தொடர் இவரது நினைவாகப் பெயர் இடப்பட்டுள்ளது. இவர் இந்தப் பால்வெளித் தொடர் பொது இயக்கத்தில் இயங்குவதைக் கண்டுபிடித்தார். செறிந்த ஒளிப்பொலிவு மிக்க பால்வெளிகளின் அட்டவணைக்கும் மர்க்கரியான் பால்வெளிகள் அட்டவணை எனப் பெயர் சூட்டப்பட்டுள்ளது.
# இவான் யார்கோவ்சுகி

**இவான் ஒசிபோவிச் யார்கோவ்சுகி** (*Ivan Osipovich Yarkovsky*, போலியம்: Jan Jarkowski, 24 மே 1844 – 22 சனவரி 1902, ஐடெல்பர்கு) ஒரு போலந்துக் கால்வழி உருசியக் குடிமைப் பொறியியலாளர் ஆவார். இவர் உருசியத் தொடர்வண்டிக் குழுமத்தில் பணிபுரிந்தார். இவர் தனது காலத்தில் எவராலும் அவ்வளவாக அறியப்படவில்லை. இவரது இறப்புக்கு நெடுநாட்களுக்குப் பின்னர், 1970 இல் தொடங்கி, சூரியக் குடும்பத்தின் சிறுபொருட்கள்பால் வெப்பக் கதிர்வீச்சின் விளைவுகள் (காட்டாக, சிறுகோள்கள்) எனும் இவரது ஆய்வு யார்கோவ்சுகி விளைவாகவும், யார்கோவ்சுகி-ஓகீப்பே-இராத்சியெவ்சுகி-படாக் சுருக்கமாக, யார்ப் விளைவாகவும் வளர்த்தெடுக்கப்பட்டது. சிறுகோள் 35334 யார்கோவ்சுகி இவரது நினைவாகப் பெயர் இடப்பட்டுள்ளது . இவர் 1888 இல் இவர் ஈர்ப்பு விசைக்கான எந்திரவியல் விளக்கத்தை உருவாக்கினார்.
# இவான் யார்கோவ்சுகி

## அறிவியல் இலக்கியம்

-
-
# விஷ்ணுகுப்தர்

**விஷ்ணுகுப்தர்** (Vishnugupta) , குப்தப் பேரரசர்களில் குறைவாக அறியப்பட்டவரும், இறுதி குப்தப் பேரரசரும் ஆவார். பகைவர்களின் தொடர் தாக்குதல்களால், வட இந்தியா முழுவதும் பரந்திருந்த குப்தப் பேரரசு விஷ்ணுகுப்தர் காலத்தில், மகத நாட்டளவில் சுருங்கியது.  
நரசிம்ம குப்தரின் பேரனும், மூன்றாம் குமாரகுப்தரின் மகனுமான விஷ்ணுகுப்தர், குப்த பேரரசை கி பி 540 – 550 முடிய ஆண்டதாக நாளந்தாவில் 1927-28-இல் அகழ்வாய்வின் போது கிடைத்த களிமண் முத்திரைகள் மூலம் அறியப்படுகிறது.
# மய்யழிக்கரையோரம்

**மய்யழிப்புழையூடோ தீரங்களில் (மய்யழிக் கரையோரம்)**, எம். முகுந்தன் எழுதிய மலையாள மொழிப் புதினம் ஆகும். ஆசிரியரின் மகத்தான காவியமாகப் பரவலாக கருதப்பட்ட இப்புதினம், கடந்தகால வரலாற்றில், மாஹெவின் (மாயாஜியின்) அரசியல் மற்றும் சமூக பின்னணியை, ஒரு மாய வழியில், தெளிவாக விவரிக்கிறது. இந்த புதினமானது, ஆங்கிலம் மற்றும் பிரெஞ்சு, தமிழ் மொழிகளில் மொழிபெயர்க்கப்பட்டு மூன்று பதிப்பையும் கண்டுள்ளது. தமிழில் இந்த புத்தகத்தை மொழி பெயர்த்தவர் ருத்ர துளசிதாஸ் என்கின்ற இளம்பாரதி. இவர் இந்த மொழி பெயர்ப்புக்காக இலக்கியத்தின் உயரிய விருதான சாகித்ய அகாடமி விருது பெற்றார்
# மய்யழிக்கரையோரம்

## வரலாற்றுப் பின்னணி

இந்தப் புதினம் மாஹேவில், ஒரு சில குடும்பங்களின் வாழ்க்கையை அடிப்படையாகக் கொண்டது. மாஹேவின் புதிய தலைமுறை, இந்தியாவுடன் பிரெஞ்சு குடியரசை ஒன்றிணைக்க விரும்பியது. பழைய மக்கள் பிரஞ்சு ஆட்சியாளர்களுக்கு விசுவாசமாக இருந்தனர். ஆனால் காலனித்துவ ஆட்சி ஒரு காதல் கவர்ச்சி என நம்பப்படுகிறது. கனரான் மற்றும் தாசன் என்று இரண்டு நபர்கள், பிரஞ்சுக்கு எதிரானப் போராட்டத்தின் தலைமையை எடுத்துக் கொண்டனர். இந்த நாவலில் மாஹேயின் பிரெஞ்சு ஆட்சியின் காதல் பற்றிய சிறந்த விவரங்கள் உள்ளன. மாஹெவின் தெருக்களில் பிரஞ்சு பெயர்கள் பழைய அழகை திரும்பப் பெறுகின்றன. மாஹெவில்மா ஒரு கிறித்தவத் தேவாலயமும், பல ஹிந்து கோயில்கள் உள்ளன. அரசாங்கத்தின் அலுவலகங்களில் இருந்து தேசியக்கொடி அகற்றப்பட்டபோது, முதல் புரட்சியைக் கதை விவரிக்கிறது. பிரஞ்சு கடற்படை வந்தபோது இந்த புரட்சி தோல்வியடைந்தது. அதனால் ஆர்வலர்கள் மாஹே பிரிட்ஜ் முழுவதும் ஓடிவிட்டனர். இரண்டாம் மற்றும் இறுதிப் புரட்சி வெற்றிகரமாக இருந்தது. எனவே, பிரெஞ்சு ஆட்சியாளர்கள் கப்பல் மூலம் தம்நாடு திரும்பினர்.
# மய்யழிக்கரையோரம்

## கதைக்கரு

இந்த நாவலின் கதாநாயகனும் இளம் இந்தியக்காரனான தாதன், பிரெஞ்சு மாஹியில் பிறந்து, பாண்டிச்சேரி பள்ளியில் பயின்றவர். பிரஞ்சு நிர்வாகத்தில் அவருக்கு வேலை கிடைத்தும், பாரிசில் உயர் கல்விக்கான உதவியைப் பெற்றிருந்தும், அவர் சுதந்திரப் போராட்டத்தில் சேரவே விரும்பினார். அவர் கம்யூனிச சித்தாந்தத்தால் ஈர்க்கப்பட்டவர். காந்திய கனரான் வாங்கிய சுதந்திர இயக்கத்தை அவர் இணைகிறார். இதற்கிடையில் சந்திரிகா என்றழைக்கப்படும் ஓர் அழகான பெண் அவரைக் காதலிக்கிறாள். ஆனால் புரட்சிக்கான அவரது அர்ப்பணிப்பு காரணமாக, திருமண வாழ்வை நிராகரிக்கிறார். பிரெஞ்சு நீதிபதியால் 12 ஆண்டுகள் சிறைத்தண்டனை விதிக்கப்பட்ட தாசன், இந்திய யூனியன் வழியாகத் தப்பிச் சென்றார். வெளிநாட்டு ஆட்சியிலிருந்து மாஹெவுக்கு விடுதலைதரவேண்டி, விரைவில் அவர் மாஹேவுக்கு தன்னார்வலர் குழுவிற்குத் திரும்பி வருகிறார். நிர்வாகக் கட்டிடங்களில், பிரெஞ்சு தேசியக் கொடி அகற்றப்பட்டு, இந்திய தேசிய கொடி ஏற்றப்பட்டது. ஒரு உள்ளூர் ஹீரோவாக இருந்தபோதும், அவர் தனது வாழ்வாதாரத்திற்காக போராடுகிறார். ஏனெனில் அவர் ஒரு வேலைவாய்ப்பை ஏற்று, பிரதான வாழ்க்கை வாழ மறுத்து விட்டார். பெற்றோரின் கட்டாயத்தில் வேறு ஒருவரைத் திருமணம் செய்துகொண்ட அந்தப்பெண், தற்கொலை செய்து கொள்கிறார். மாஹெ கடற்கரையில், வெல்லயங்கல்லு தீவிற்கு, அப்பெண்ணின் வழியில் ஆத்மாவைக் கரைத்துக்கொள்ள செல்கிறார்.
# புருகுப்தர்

**புருகுப்தர்** (Purugupta) (ஆட்சிக் காலம் கி பி 467–473) வட இந்தியாவின் 9-வது குப்தப் பேரரசர் ஆவார். குப்தப் பேரரசர் முதலாம் குமாரகுப்தன் – பேரரசி ஆனந்ததேவி இணையருக்குப் பிறந்த புருகுப்தர், இவரது ஒன்று விட்ட சகோதரர் ஸ்கந்தகுப்தருக்குப் பின் குப்தப் பேரரசின் அரியணை ஏறியவர்.  
புருகுப்தரைப் பற்றிய கல்வெட்டுக் குறிப்புகள் ஏதும் கிடைக்காத போதும், இவரது பேரன் மூன்றாம் குமாரகுப்தர் வெளியிட்ட பிதாரி வெள்ளி நாணயங்கள் மூலமும் மற்றும் நாளந்தாவில் அகழ்வாராய்ச்சியில் கிடைத்த, இவரது மகன்களான நரசிம்மகுப்தர், புத்தகுப்தர் மற்றும் மூன்றாம் குமாரகுப்தர் காலத்திய களிமண் முத்திரைகளின் மூலம் புருகுப்தரைப் பற்றிய செய்திகள் ஓரளவு அறிய முடிகிறது.  
சாரநாத்தில் உள்ள புத்தரின் சிற்பத்தில் உள்ள குறிப்புகளின் படி, புருகுப்தருக்குப் பின் இரண்டாம் குமாரகுப்தன் அரியணை ஏறினார் என்ற முடிவிற்கு வரமுடிகிறது.
# பாவெல் பெத்ரோவிச் பரெனாகோ

**பாவெல் பெத்ரோவிச் பரெனாகோ** *(Pavel Petrovich Parenago)* (20 மார்ச்சு 1906 – 5 ஜனவரி 1960) ஓர் உருசிய சோவியத் அறிவியளாளரும் வானியலாளரும் பேராசிரியரும் ஆவார். இவர் மாச்கோ பல்கலைக்கழக எம். வி. இலமனாசொவ் உடுக்கண வானியல் துறையின் தலைவராக விளங்கினார். இவர் சோவியத் அறிவியல் கல்விக்கழக உயர்நில்நி உறுப்பினராக இருந்தார்.